b'\n_START_ARTICLE_\nO\xc4\x8de je kupil zvonec, mati pa lonec\n_START_SECTION_\nNastanek\n_START_PARAGRAPH_\nNaslov pravljice je O\xc4\x8de je kupil zvonec, mati pa lonec. V nare\xc4\x8dju jo je zapisal Tine Logar, priredila jo je Kristina Brenkova. Pravljica je zapisana v zbirki ljudskih pravljic z naslovom Babica pripoveduje, ki jih je izbrala Kristina Brenkova, ilustrirala in opremila An\xc4\x8dka Go\xc5\xa1nik-Godec. Iz\xc5\xa1la je v zbirki Deteljica. Uredil jo je Niko Grafenauer, grafi\xc4\x8dno uredila pa Vlasta Zagorski. Knjigo je zalo\xc5\xbeila Mladinska knjiga v Ljubljani leta 1982. Glavni urednk je bil Borut Igoli\xc4\x8d, za zalo\xc5\xbebo pa Vid \xc5\xa0tempihar. Natisnila je tiskarna Mladinska knjiga, Ljubljana, v 8000 izvodih._NEWLINE_Pravljica O\xc4\x8de je kupil zvonec, mati pa lonec je kratko knji\xc5\xbeevno besedilo. Pravljica je del slovenskega ljudskega izro\xc4\x8dila.\n_START_SECTION_\nObnova pravlijce\n_START_PARAGRAPH_\nPravljica govori o o\xc4\x8detu in materi. Nekega dne je o\xc4\x8de rekel materi, da je zani\xc4\x8d, mati pa mu je predlagala, naj si zamenjata vloge in res sta tako storila. Mati je \xc5\xa1la tako na njivo, o\xc4\x8de pa je ostal doma in opravljal hi\xc5\xa1na opravila in skrbel za pra\xc5\xa1i\xc4\x8de in krave. O\xc4\x8de ni bil sposoben obvladati zanj nove situacije, se pravi kuhanja in skrbi za \xc5\xbeivino hkrati. Tako se mu je pripetilo ve\xc4\x8d neu\xc5\xa1e\xc4\x8dnosti. Pozabil je pra\xc5\xa1i\xc4\x8de zapreti, utekli so mu in mu v kuhinji razlili smetano. Med tem \xc4\x8dasom je postal \xc5\xbeejen in si je \xc5\xa1el v hram nato\xc4\x8dit vino in ko je opazil, da so pra\xc5\xa1i\xc4\x8di utekli, je pustil pipo vina odprto. Neko kravo je imel privezano na vrv, ki jo je napeljal skozi dimnik in si jo privezal okoli pasu. Krava je zbezljala in zvlekla mo\xc5\xbea skozi dimnik, da se je zagozdil vanj. Ko je \xc5\xbeena pri\xc5\xa1la domov, je na\xc5\xa1la mo\xc5\xbea v dimniku. Re\xc5\xa1ila ga je in nato sta sklenila, da se ne bosta ve\xc4\x8d kregala. Mo\xc5\xbe je spoznal, da ima tudi \xc5\xbeena doma veliko dela. Skupaj sta \xc5\xa1la na sejem. O\xc4\x8de je kupil zvonec, mati pa lonec.\n_START_SECTION_\nKlasifikacija pravljice\n_START_PARAGRAPH_\nPravljica je delno realisti\xc4\x8dna, delno pa je sad domo\xc5\xa1lijije. Realisti\xc4\x8dna je v deku, ko se mo\xc5\xbe in \xc5\xbeena kregata, nerealisti\xc4\x8dna pa je takrat, ko nastopajo \xc5\xbeivali. \xc4\x8ceprav \xc5\xbeivali v pravljici nimajo nobenih \xc4\x8dlove\xc5\xa1kih lastnosti, izvajajo dejanja, ki ne morejo biti realna.\n_START_SECTION_\nKnji\xc5\xbeevne osebe\n_START_PARAGRAPH_\nFunkcije likov so po mnenju Vladimirja Proppa osnovna prvine pravljice. Funkcije likov so stalne, nespremenljive prvine pravljice, ne glede na to, kdo in kako jih izvaja. Funkcije so osnovni sestavni deli pravljice. [Vladimir J. PROPP, Morfologija pravljice]]. Studia Humanitas, Ljubljana, 2005. Str. 36]_NEWLINE_Glavna knji\xc5\xbeevna oseba v pravljici je o\xc4\x8de. Pomembna knji\xc5\xbeevna oseba je mati. Stranski junaki so pra\xc5\xa1i\xc4\x8di in krava.\n_START_SECTION_\nO\xc4\x8de\n_START_PARAGRAPH_\nO\xc4\x8de je glavni junak pravljice. Je realisti\xc4\x8dna knji\xc5\xbeevna oseba. Okoli njega se vrti vse dogajanje v pravljici. O\xc4\x8de ima najprej negativno vlogo. O\xc4\x8dita namre\xc4\x8d \xc5\xbeeni, da je zani\xc4\x8d. Nalo\xc5\xbeeno ima te\xc5\xbeko nalogo. Naloge ne more opraviti. Ni sposoben obvladati situacijo in izpeljati nalogo. Zato je kaznovan. Na koncu postane \xc5\xbertev._NEWLINE__NEWLINE_V pravljici igra o\xc4\x8de vlogo mo\xc5\xbea. Nikjer ni omenjeno, da bi bil o\xc4\x8de, da bi imel kakega sina oziroma h\xc4\x8der. Osebnost o\xc4\x8deta ni jasno opisana. Ne vemo, kako mu je ime. O njem neposredno izvemo, le da ima \xc5\xbeeno, \xc5\xbeivino in njive. Posredno lahko izvemo, da je mashilist. Zani\xc4\x8duje \xc5\xbeeno, njeno vlogo in njeno delo. Lahko re\xc4\x8demo, da predstavlja povpre\xc4\x8dnega mo\xc5\xa1kega. Je torej tipiziran lik.\n_START_SECTION_\nMati\n_START_PARAGRAPH_\nMati ja pomembna nastopajo\xc4\x8da oseba v pravljici. Je realisti\xc4\x8dna oseba. Materi o\xc4\x8de o\xc4\x8dita, da je zani\xc4\x8d. Tako mati igra vlogo \xc5\xbertve. Mo\xc5\xbeu se upre. Mati za\xc4\x8dasno zapusti dom. Ob vrnitvi igra vlogo re\xc5\xa1ilca, saj re\xc5\xa1i mo\xc5\xbea. V delu je mati zmagovalec, saj ima ona prav. Mo\xc5\xbeu doka\xc5\xbee, da ni zani\xc4\x8d._NEWLINE__NEWLINE_Prav tako kot o\xc4\x8de, mati ne igra v pravljici vlogo matere, a igra vlogo \xc5\xbeene. Ne vemo, \xc4\x8de ima otroke. Ne poznamo njenega imena. Ona ni tipiziran \xc5\xbeenski lik, ker igra vlogo upornice, ki je nenavadna vloga. Ima odlo\xc4\x8den zna\xc4\x8daj. \xc5\xbdenske so namre\xc4\x8d navadno opisane kot poni\xc5\xbena bitja, ki so vsem na razpolago predvsem mo\xc5\xbeu, ki mu vse ustre\xc5\xbeejo in ga vedno ubogajo.\n_START_SECTION_\n\xc5\xbdivali\n_START_PARAGRAPH_\n\xc5\xbdivali v pravljici so tudi realisti\xc4\x8dna bitja. Niso poosebljeni. Nimajo pravlji\xc4\x8dnih oziroma \xc4\x8dlove\xc5\xa1kih lastnosti, kakor je navadno zna\xc4\x8dilno za \xc5\xbeivali, ki nastopajo v pravljicah. Igrajo vlogo \xc5\xa1kodljivca, kajti \xc5\xa1kodujejo glavnemu junaku pravljice, to je o\xc4\x8detu. Po drugi strani pa igrajo vlogo zaveznika za mater. S tem da \xc5\xa1kodujejo o\xc4\x8detu, pomagajo namre\xc4\x8d materi, da doka\xc5\xbee svojo vrednost o\xc4\x8detu v hi\xc5\xa1nem oziroma dru\xc5\xbeinskem delu in mu doka\xc5\xbee, da je tudi njena vloga vredna, pomembna in naporna. \xc5\xbdivali izvajajo v pravljici nenavadne stvari. Te stvari nisto realne. Tako pripomorejo k temu, da je pravljica delno nerealisti\xc4\x8dna.\n_START_SECTION_\n\xc4\x8cas in kraj dogajanja\n_START_PARAGRAPH_\n\xc4\x8cas dogajanja je nedolo\xc4\x8den. Dogaja se namre\xc4\x8d nekega dne, ne vemo pa kdaj. Edino kar lahko sklepamo je to, da se ne dogaja v zimskem \xc4\x8dasu, ker je mati \xc5\xa1la na njivo in navadno se ne hodi na njivo pozimi. Zgodba se odvija v teku dneva, od jutra do ve\xc4\x8dera._NEWLINE_Kraj dogajanja je pa nekako dolo\xc4\x8den. Prostor dogajanja pa je hi\xc5\xa1a (kuhinja in hram), njiva in pa\xc5\xa1nik. Ker gre za kmetijske objekte, lahko sklepamo, da se dogaja na pode\xc5\xbeelju in ne v mestu, natan\xc4\x8dnega geografskega kraja dogajanja pa ne poznamo.\n_START_SECTION_\nAnaliza motiva\n_START_PARAGRAPH_\nGlavni motiv v pravljici je konflikt med o\xc4\x8detom in materjo oziroma med mo\xc5\xbeem in \xc5\xbeeno. Ta motiv je \xc5\xa1e danes lahko aktualen. Aktualizacijo omogo\xc4\x8da predvsem nedelo\xc4\x8den \xc4\x8das ter nastopajo\xc4\x8de knji\xc5\xbeevne osebe. Vsak posameznik se lahko zlahka poosebi v vlogo enega oziroma drugega junaka._NEWLINE__NEWLINE_Drugi motiv v pravljici je zamenjava vlog v opravljanju vsakdanjih opravil. \xc5\xbdena opravlja delo, ki ga navadno opravlja njen mo\xc5\xbe, to je delo na njivi. Uspe\xc5\xa1na je. Mo\xc5\xbe opravlja delo, ki ga navadno opravlja \xc5\xbeena doma, to je kuhanje, skrb za hi\xc5\xa1o in za \xc5\xbeivino. Neuspe\xc5\xa1en je. Iz vsega tega je razvidno, da je delo, ki ga opravlja \xc5\xbeena obse\xc5\xbenej\xc5\xa1e. \xc5\xbdena navadno opravlja tekom dneva ve\xc4\x8d stvari, mo\xc5\xa1ki pa dela le na njivi. Zato mo\xc5\xa1ki ne zmore opravljati ve\xc4\x8d stvari hkrati. Mo\xc5\xbe spozna torej, da \xc5\xbeena ni zani\xc4\x8d, da opravila, ki jih opravlja niso manjvredna njegovim._NEWLINE__NEWLINE_Konec v pravljici predstavlja preobrat in zmago \xc5\xbeenske. Mo\xc5\xbe spozna, da je imela \xc5\xbeena prav. Skleneta, da se ne bosta ve\xc4\x8d kregala. S tem dejanjem je konec zani\xc4\x8devanja \xc5\xbeenske s strani mo\xc5\xa1kega._NEWLINE__NEWLINE_Zanimiv je kon\xc4\x8dni motiv pravljice, ko odideta na sejem. Na sejmu je o\xc4\x8de kupil zvonec, mati pa lonec. Lonec za mater je pripomo\xc4\x8dek za kuhanje, torej opravilo, ki bo odslej opravljala ona, pri katerem je uspe\xc5\xa1na in za katero ji je mo\xc5\xbe lahko hvale\xc5\xbeen. Zvonec pa si je morda kupil o\xc4\x8de da bo gnal \xc5\xbeivino na pa\xc5\xa1o.'